ลูกอายุ 3 เดือนครึ่ง กินนมแม่อย่างเดียว อึมีมูกใสๆปนนิดๆ แต่สังเกตเห็นว่ามูกใสๆมีมาตั้งแต่อายุ 1 เดือนแล้ว เมื่อวานอึมีกลิ่นเหม็นคาวๆ เหมือนเวลาเราท้องเสีย แต่ไม่ได้ถ่ายบ่อย วันนี้ก็ยังเหม็นคาวอยู่ แบบนี้ผิดปกติมั้ย หรือต้องไปพบแพทย์เลยมั้ยคะ
สวัสดีคะ เด็กที่ถ่ายมีมูก และมีกลิ่นเหม็น อาจจะมีปัญหาเรื่องลำไส้อักเสบได้ค่ะมีเลือดปนไหมค่ะ ถ้าไม่มีอาจจะไม่มีเรื่องของการอักเสบที่ลึกมากค่ะแต่คงต้องแนะนำว่าอาจจะต้อให้แพทย์ตรวจเรื่องอุจจาระดูค่ะถ้าไม่มีเม็ดเลือดแดงเม็ดเลือดขาวก็ปรกติค่ะ แต่บางครั้งต้องอาศัยหลายๆ อย่างค่ะ เช่น เรื่องของนมที่ดื่ม เพราะบางครั้งถ้าส่วนผสมมีเรื่องของไขมันมากอาจจะทำให้มีเรื่องอุจจาระออกมาผิดปกติได้ค่ะหรืออาจจะต้องดูว่ารูทวารมีแผลหรือไม่ร่วมด้วยค่ะ เพราะอาจจะมีเรื่องของแผลแล้วทำให้มีมูกปนออกมาได้ค่ะ